ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԳՆՈՒՄՆԵՐԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1**. «Գնումների մասին» Հայաստանի Հանրապետության 2016 թվականի դեկտեմբերի 16-ի թիվ ՀՕ-21-Ն օրենքի (այսուհետ՝ Օրենք) 1-ին հոդվածը լրացնել հետևյալ բովանդակությամբ նոր նախադասությամբ.

«Սույն օրենքի դրույթները չեն կիրառվում պետություն-մասնավոր գործընկերությունների որևէ տեսակի նկատմամբ, եթե «Պետություն-մասնավոր գործընկերության մասին» ՀՀ օրենքով և (կամ) դրա հիման վրա ընդունված ենթաօրենսդրական ակտերով այլ բան նախատեսված չէ:»:

**Հոդված 2**. Օրենքի 2-րդ հոդվածի 1-ին մասի 3-րդ կետը շարադրել հետևյալ խմբագրությամբ.

«3) գնում` պատվիրատուի հատուցմամբ` ընտրված մասնակցի հետ պայմանագիր կնքելու միջոցով բոլոր տեսակի ապրանքների, աշխատանքների և ծառայությունների ձեռքբերումը, լիզինգը, պատվիրատուի կողմից նվիրաբերության կարգով իրավաբանական անձանց հատկացվող միջոցների հաշվին ապրանքների, աշխատանքների և ծառայությունների ձեռքբերումը, փոխանակման ձևով ապրանքների, աշխատանքների կամ ծառայությունների ձեռքբերումը.»

**Հոդված 3.** Ուժը կորցրած ճանաչել Օրենքի 5-րդ հոդվածի 1-ին մասի 5-րդ կետը, 19-րդ հոդվածի 1-ին մասի 4-րդ կետը և 57-րդ հոդվածի 4-րդ մասը:

**Հոդված 4.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Տնտեսական մրցակցության պաշտպանության մասին» Հայաստանի Հանրապետության 2000 թվականի նոյեմբերի 6-ի թիվ ՀՕ-112 օրենքը (այսուհետ՝ Օրենք) լրացնել հետևյալ բովանդակությամբ նոր 164-րդ հոդվածով.

«Հոդված 164. Սույն գլխի դրույթները չեն տարածվում «Պետություն-մասնավոր գործընկերության մասին» Հայաստանի Հանրապետության օրենքով սահմանված պետություն-մասնավոր գործընկերությունների նկատմամբ»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2016 թվականի հոկտեմբերի 4-ի թիվ ՀՕ-165-Ն Հարկային օրենսգրքի (այսուհետ՝ Օրենսգիրք) 64-րդ հոդվածի 2-րդ մասի 19-րդ կետը, 121-րդ հոդվածի 1-ին մասի 5-րդ կետը «կոնցեսիոն պայմանագիր» բառերից առաջ լրացնել «պետություն-մասնավոր գործընկերության, այդ թվում՝» բառերով,

**Հոդված 2.** Օրենսգրքի 64-րդ հոդվածի 2-րդ մասի 19-րդ կետում, 121-րդ հոդվածի 1-ին մասի 5-րդ կետում «կոնցեսիոների (օպերատորի)» բառերից առաջ լրացնել «պետություն-մասնավոր գործընկերության մասնավոր գործընկերոջ՝ այդ թվում» բառերով,

**Հոդված 3.** Օրենսգրքի 64-րդ հոդվածի 2-րդ մասի 19-րդ կետը, ինչպես նաև 121-րդ հոդվածի 1-ին մասի 5-րդ կետը «կոնցեդենտ (շնորհատու)» բառերից առաջ լրացնել «պետություն-մասնավոր գործընկերության հանրային գործընկեր, այդ թվում՝» բառերով,

**Հոդված 4.** Օրենսգրքի 64-րդ հոդվածի 2-րդ մասը լրացնել հետևյալ բովանդակությամբ 52-րդ կետով.

«52) Պետություն-մասնավոր գործընկերության պայմանագրի շրջանակներում հանրային գործընկերոջից մասնավոր գործընկերոջ ստացած վճարումները»:

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԲՅՈՒՋԵՏԱՅԻՆ ՀԱՄԱԿԱՐԳԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության Բյուջետային համակարգի մասին» Հայաստանի Հանրապետության 1997 թվականի հունիսի 24-ի թիվ ՀՕ-137 օրենքի (այսուհետ՝ Օրենք) 6-րդ հոդվածը լրացնել հետևյալ բովանդակությամբ 5-րդ մասով.

«5. Պետություն-մասնավոր գործընկերության պայմանագրերով հանրային գործընկերը կարող է ստանձնել երկարաժամկետ հանձնառություններ և պարտավորություններ, որոնք գերազանցում են բյուջետային ժամանակահատվածը:»:

**Հոդված 2.** Օրենքի10-րդ հոդվածի 3-րդ մասը շարադրել հետևյալ խմբագրությամբ.

«3. Բյուջետային վարկերի և փոխատվությունների տրամադրման կարգը սահմանում է կառավարությունը՝ սույն օրենքի կամ «Պետություն-մասնավոր գործընկերության մասին» Հայաստանի Հանրապետության օրենքի պահանջներին համապատասխան:»:

**Հոդված 3.** Օրենքի 11-րդ հոդվածի 3-րդ մասի երկրորդ պարբերության առաջին նախադասությունը շարադրել հետևյալ խմբագրությամբ.

«Բյուջետային երաշխավորագրերի տրամադրման կարգը սահմանում է կառավարությունը` սույն օրենքին և «Պետություն-մասնավոր գործընկերության մասին» Հայաստանի Հանրապետության օրենքին համապատասխան:»:

**Հոդված 4.** Օրենքի 14-րդ հոդվածի 1-ին մասի առաջին նախադասությունը շարադրել հետևյալ խմբագրությամբ.

«Բյուջեների միջոցների հաշվին կապիտալ ծախսերի իրականացման կարգը սահմանում է կառավարությունը՝ սույն օրենքին կամ «Պետություն-մասնավոր գործընկերության մասին» Հայաստանի Հանրապետության օրենքին համապատասխան:»:

**Հոդված 5.** Օրենքի 14-րդ հոդվածի 2-րդ մասը շարադրել հետևյալ խմբագրությամբ.

«2. Բյուջեների կապիտալ ծախսերն իրավաբանական անձանց կանոնադրական կապիտալում կարող են պարունակել ներդրումներ, այդ թվում՝ «Պետություն-մասնավոր գործընկերության մասին» Հայաստանի Հանրապետության օրենքին համապատասխան կատարվող ներդրումներ, որոնք այդ իրավաբանական անձանց բաժնետոմսերի (բաժնեմասերի) նկատմամբ առաջացնում են պետության կամ համայնքների սեփականության իրավունք:»:

**Հոդված 6.** Օրենքի 17-րդ հոդվածի 5-րդ մասը լրացնել հետևյալ բովանդակությամբ նոր ժա1 կետով.

«ժա1) Պետություն-մասնավոր գործընկերության պայմանագրով և (կամ) դրան առնչվող փաստաթղթերով նախատեսված կարգով հանրային գործընկերոջ ստացած ցանկացած եկամուտ՝ համաձայն «Պետություն-մասնավոր գործընկերության մասին» Հայաստանի Հանրապետության օրենքի:»:

**Հոդված 7.** Օրենքի 18-րդ հոդվածի 1-ին մասը լրացնել հետևյալ բովանդակությամբ նոր ժբ1 կետով.

«ժբ1) Պետություն-մասնավոր գործընկերության պայմանագրով և (կամ) դրան առնչվող փաստաթղթերով նախատեսված կարգով հանրային գործընկերոջ ցանկացած ծախսեր՝ համաձայն «Պետություն-մասնավոր գործընկերության մասին» Հայաստանի Հանրապետության օրենքի:»:

**Հոդված 8.** Օրենքի 281-րդ հոդվածի՝

1. I մասի 1.4-րդ մասը լրացնել հետևյալ բովանդակությամբ է1) կետով.

«է1) Պետություն-մասնավոր գործընկերության պայմանագրով և (կամ) դրան առնչվող փաստաթղթերով նախատեսված կարգով հանրային գործընկերոջ ստացած ցանկացած եկամուտ՝ համաձայն «Պետություն-մասնավոր գործընկերության մասին» Հայաստանի Հանրապետության օրենքի»,

1. II մասի 1-ին մասը լրացնել հետևյալ բովանդակությամբ ժբ1 ենթակետով.

«ժբ1) Պետություն-մասնավոր գործընկերության պայմանագրով և (կամ) առնչվող փաստաթղթերով սահմանված կարգով հանրային գործընկերոջ ցանկացած ծախսեր՝ համաձայն «Պետություն-մասնավոր գործընկերության մասին» Հայաստանի Հանրապետության օրենքի:»:

**Հոդված 9.** Օրենքը լրացնել հետևյալ բովանդակությամբ նոր 181 հոդվածով.

«Հոդված 181. Պետություն-մասնավոր գործընկերության պայմանագրի և (կամ) դրան առնչվող փաստաթղթերի համաձայն պետական բյուջեներից կարող են կատարվել հետևյալ վճարումները.

ա) պետական սուբսիդիաներ,

բ) կապիտալ և (կամ) գործառնական դրամաշնորհներ,

գ) հասանելիության վճարներ,

դ) հանրային ենթակառուցվածքների կառուցման և (կամ) վերակառուցման և (կամ) շահագործման և (կամ) սպասարկման և (կամ) հանրային ծառայությունների մատուցման ծախսերի փոխհատուցում և (կամ) դրանց դիմաց վարձատրություն,

ե) հատուկ իրադարձության արդյունքում մասնավոր գործընկերոջ կրած ծախսերի կամ բաց թողնված օգուտի փոխհատուցում,

զ) պետություն-մասնավոր գործընկերության պայմանագրի վաղաժամկետ լուծման դեպքում վճարներ,

է) պետություն-մասնավոր գործընկերության պայմանագրով կամ դրան առնչվող փաստաթղթերով, այդ թվում՝ ուղիղ պայմանագրով նախատեսված այլ վճարումներ:»:

**Հոդված 10.** Օրենքը լրացնել հետևյալ բովանդակությամբ նոր 284 հոդվածով.

«Հոդված 84. Պետություն-մասնավոր գործընկերության պայմանագրի և (կամ) դրան առնչվող փաստաթղթերի համաձայն համայնքային բյուջեներից կարող են կատարվել հետևյալ վճարումները.

ա) համայնքային սուբսիդիաներ,

բ) կապիտալ և (կամ) գործառնական դրամաշնորհներ,

գ) հասանելիության վճարներ,

դ) հանրային ենթակառուցվածքների կառուցման և (կամ) վերակառուցման և (կամ) շահագործման և (կամ) սպասարկման և (կամ) հանրային ծառայությունների մատուցման ծախսերի փոխհատուցում և (կամ) դրանց դիմաց վարձատրություն,

ե) հատուկ իրադարձության արդյունքում մասնավոր գործընկերոջ կրած ծախսերի կամ բաց թողնված օգուտի փոխհատուցում,

զ) պետություն-մասնավոր գործընկերության պայմանագրի վաղաժամկետ լուծման դեպքում վճարներ,

է) պետություն-մասնավոր գործընկերության պայմանագրով կամ դրան առնչվող փաստաթղթերով, այդ թվում՝ ուղիղ պայմանագրով նախատեսված այլ վճարումներ:»:

**Հոդված 11.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀՈՂԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2001 թվականի մայիսի 2-ի թիվ ՀՕ-185 Հողային օրենսգրքի (այսուհետ՝ Օրենսգիրք) 46-րդ հոդվածի 2-րդ պարբերությունը «սահմանված» բառից հետո լրացնել «կամ «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրով (ծրագրերով) նախատեսված» բառերով:

**Հոդված 2**. Օրենսգրքի 481-րդ հոդվածի 6-րդ մասը «հողամասերից» բառից հետո լրացնել «, ինչպես նաև այդ հոդվածով չսահմանված հողամասերից` «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում» բառերով:

**Հոդված 3.** Օրենսգրքի 57-րդ հոդվածի 1-ին մասի 2-րդ պարբերությունը «արգելված է» բառերից հետո լրացնել «կամ այն հողամասերի, որոնք տրամադրում են «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի (ծրագրերի) շրջանակներում» բառերով:

**Հոդված 4.** Օրենսգրքի 65-րդ հոդվածի 6-րդ մասի

1. առաջին նախադասությունը «ծրագրեր» բառից հետո լրացնել «(այդ թվում` «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագիր)» բառերով,
2. երրորդ նախադասությունը «կանոնադրական» բառից հետո լրացնել «կամ բաժնեհավաք» բառերով:

**Հոդված 5.** Օրենսգրքի 66-րդ հոդվածի 1-ին մասի 5-րդ կետի

1. առաջին նախադասությունը «ծրագրեր» բառից հետո լրացնել «(այդ թվում` «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագիր)» բառերով,
2. երկրորդ նախադասությունը «պայմանագրում» բառից հետո լրացնել «կամ ՊՄԳ պայմանագրում» բառերով:

**Հոդված 6.** Օրենսգրքի 75-րդ հոդվածի 1-ին մասը լրացնել հետևյալ բովանդակությամբ 2.2 ենթակետով.

«2.2) «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում՝ մասնավոր գործընկերոջը.»:

**Հոդված 7.** Օրենսգրքի 81-րդ հոդվածը լրացնել հետևյալ բովանդակությամբ 7-րդ մասով.

«7. «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի (ծրագրերի) շրջանակներում կարող են կիրառվել սույն հոդվածի 1-6-րդ կետերով նշված կարգավորումներից տարբերվող կարգավորումներ:»:

**Հոդված 8.** Օրենսգրքի 85-րդ հոդվածի՝

1. 1-ին մասը առաջին նախադասությունից հետո լրացնել հետևյալ բովանդակությամբ նոր նախադասությամբ.

«Նշված իրավունքը կարող է իրականացվել նաև «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում:»,

1. 2-րդ մասը «կապիտալում» բառից հետո լրացնել «, բացառությամբ «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում կատարվող ներդրման» բառերը:

**Հոդված 9.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1**. «Պետական գույքի կառավարման մասին» Հայաստանի Հանրապետության 2014 թվականի նոյեմբերի 20-ի թիվ ՀՕ-158-Ն օրենքի (այսուհետ՝ Օրենք) 16-րդ հոդվածի 1-ին մասը լրացնել հետևյալ բովանդակությամբ նոր նախադասությամբ.

«Պետական գույքը կարող է ենթարկվել նաև նպատակային գնահատման ՀՀ օրենսդրությամբ սահմանված դեպքերում:»:

**Հոդված 2.** Օրենքի 17-րդ հոդվածի 1-ին մասը «ծրագրերով» բառից հետո լրացնել «կամ «Պետություն-մասնավոր գործընկերության մասին» ՀՀ օրենքով նախատեսված կարգով կնքված պայմանագրերով» բառերով:

**Հոդված 3.** Օրենքի 22-րդ հոդվածի 1-ին մասը լրացնել հետևյալ բովանդակությամբ 6-րդ կետով.

«6) ներդրում` ներառյալ իրավաբանական անձի կանոնադրական (բաժնեհավաք) կապիտալում ներդրումը «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում:»:

**Հոդված 4.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Տեղական ինքնակառավարման մասին» Հայաստանի Հանրապետության 2002 թվականի մայիսի 7-ի թիվ ՀՕ-337 օրենքի (այսուհետ՝ Օրենք) 18-րդ հոդվածի 1-ին մասի 21-րդ կետի առաջին նախադասությունը «մասին» բառից հետո լրացնել «(ներառյալ «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրով նախատեսված դեպքերում)» բառերը:

**Հոդված 2.** Օրենքի 86-րդ հոդվածի 1-ին մասի 3-րդ կետը լրացնել հետևյալ բովանդակությամբ նոր ժ) ենթակետով.

«ժ) «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում առաջացած ֆինանսական միջոցները, եթե ՊՄԳ ծրագիրը նախատեսում է համայնքի համար նման միջոցների առաջացում:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԵՐԵՎԱՆ ՔԱՂԱՔՈՒՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Երևան քաղաքում տեղական ինքնակառավարման մասին» Հայաստանի Հանրապետության 2008 թվականի դեկտեմբերի 26-ի թիվ ՀՕ-5-Ն օրենքի (այսուհետ՝ Օրենք) 12-րդ հոդվածի 1-ին մասի 12-րդ ենթակետը «հատուկ» բառից հետո լրացնել «(ներառյալ «Պետություն-մասնավոր գործընկերության մասին» ՀՀ օրենքի շրջանակներում ՊՄԳ)» բառերով:

**Հոդված 2.** Օրենքի 53-րդ հոդվածի 1-ին մասի 3-րդ կետը «ծրագրերը» բառից հետո լրացնել «(ներառյալ «Պետություն-մասնավոր գործընկերության մասին» ՀՀ օրենքի շրջանակներում նախատեսված ՊՄԳ ծրագրերը)» բառերով:

**Հոդված 3.** Օրենքի 73-րդ հոդվածի 1-ին մասը լրացնել հետևյալ բովանդակությամբ 25-րդ կետով.

«25) «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում առաջացած ֆինանսական միջոցներ, եթե ՊՄԳ ծրագիրը նախատեսում է Երևանի համար նման ֆինանսական միջոցների առաջացում:»:

**Հոդված 4**. Օրենքի 83-րդ հոդվածի 2-րդ մասը լրացնել հետևյալ բովանդակությամբ նոր նախադասությամբ.

««Պետություն-մասնավոր գործընկերության մասին» ՀՀ օրենքի շրջանակներում նախատեսված ՊՄԳ ծրագրերը համարվում են հատուկ ծրագրեր և կարող են կազմված չլինել քաղաքապետի կողմից:»:

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԼԻՑԵՆԶԱՎՈՐՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Լիցենզավորման մասին» Հայաստանի Հանրապետության 2001 թվականի մայիսի 30-ի թիվ ՀՕ-193 օրենքի (այսուհետ՝ Օրենք) 7-րդ հոդվածը լրացնել հետևյալ բովանդակությամբ նոր 11-րդ մասով.

«11. «Պետություն-մասնավոր գործընկերության մասին» ՀՀ օրենքի շրջանակներում համապատասխան առաջարկի ներկայացման պահին լիցենզիայի բացակայությունը չի կարող խոչընդոտ հանդիսանալ մասնավոր նախաձեռնողի համար ՊՄԳ ծրագրի իրականացման առաջարկ ներկայացնելիս:»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԱՎՏՈՄՈԲԻԼԱՅԻՆ ՃԱՆԱՊԱՐՀՆԵՐԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ավտոմոբիլային ճանապարհների մասին» Հայաստանի Հանրապետության 2006 թվականի դեկտեմբերի 5-ի թիվ ՀՕ-240-Ն օրենքի (այսուհետ՝ Օրենք) 7-րդ հոդվածի 3-րդ մասը լրացնել հետևյալ բովանդակությամբ նոր նախադասությամբ.

««Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում սույն մասով նախատեսված գործողություններն իրականացվում են այդ օրենքով նախատեսված կարգով:»:

**Հոդված 2.** Օրենքի 8-րդ հոդվածի՝

1. 1-ին մասը լրացնել հետևյալ բովանդակությամբ նոր նախադասությամբ.

««Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում ընդհանուր օգտագործման ավտոմոբիլային ճանապարհների նախագծման, շինարարության, նորոգման և պահպանման ֆինանսավորումն իրականացվում է ՊՄԳ պայմանագրով նախատեսված կարգով:»:

1. 2-րդ մասը լրացնել հետևյալ բովանդակությամբ նոր նախադասությամբ.

««Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում ընդհանուր օգտագործման պետական ավտոմոբիլային ճանապարհների նախագծման, շինարարության, նորոգման և պահպանման ֆինանսավորումն իրականացվում է ՊՄԳ պայմանագրով նախատեսված կարգով:»:

**Հոդված 3.** Օրենքի 11-րդ հոդվածի՝

1. 1-ին մասը շարադրել հետևյալ խմբագրությամբ.

«1. Ընդհանուր օգտագործման պետական ավտոմոբիլային ճանապարհներով երթևեկելն անվճար է, բացառությամբ «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում նախագծված, կառուցված, նորոգված կամ պահպանվող ճանապարհների՝ ՊՄԳ պայմանագրով սահմանված դեպքերում, ինչպես նաև օրենքով սահմանված այլ դեպքերի:»:

1. 3-րդ մասը լրացնել հետևյալ բովանդակությամբ նոր նախադասությամբ.

««Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում ընդհանուր օգտագործման ոչ պետական և ոչ ընդհանուր օգտագործման ավտոմոբիլային ճանապարհներով երթևեկության վարձաչափը և վարձաչափի հաշվարկման ու վճարման կարգը սահմանվում է ՊՄԳ պայմանագրով»:»

**Հոդված 4.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Աղբահանության և սանիտարական մաքրման մասին» Հայաստանի Հանրապետության 2011 թվականի հունիսի 23-ի թիվ ՀՕ-237-Ն օրենքի (այսուհետ՝ Օրենք) 4-րդ հոդվածի 1–ին մասի 10-րդ կետը «հաշվին» բառից հետո լրացնել «կամ «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում» բառերով:

**Հոդված 2.** Օրենքի 7-րդ հոդվածի 1-ին մասը լրացնել հետևյալ բովանդակությամբ նոր նախադասությունով.

««Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում սույն կետով սահմանված աշխատանքների ֆինանսավորումը կարող է իրականացվել այլ աղբյուրներից:»:

**Հոդված 3**. Օրենքի 8-րդ հոդվածի 1-ին մասը լրացնել հետևյալ բովանդակությամբ նոր նախադասությամբ.

««Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագրի շրջանակներում աղբահանության և սանիտարական մաքրման աշխատանքները կարող են ֆինանսավորվել և (կամ) իրականացվել ՊՄԳ պայմանագրով սահմանված կարգով:»:

**Հոդված 4.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: